Vikipeedia arutelu:Meie fotograafid

message: Väga huvitav lehekülg. võõraid nimesid kui palju. Kui palju nende võõraste inimeste fotosid siin vikis kasutatakse? --Ave Maria (arutelu) 25. mai 2020, kell 23:37 (EEST)
replies: text: Kui olla täpne, siis pole need inimesed Vikipeediale sugugi võõrad. Siin nimekirjas on ikkagi fotograafid, kes on panustanud paljude piltidega, mida on valitud seejuures ka Commonsi parimatest parimate sekka. Näiteks moodustab nende inimeste lisatud pildimaterjal u 56% kõigist eestikeelse Vikipeedia nädala piltidest. Ehk kasutatakse ja mitte vähe. Ivo (arutelu) 22. september 2021, kell 06:43 (EEST)
replies: text: :Ivo, kas sellist statistikat on tehtud, et kelle pilte on kõige rohkem Eesti vikis avaldatud. Näiteks oleks tore teada saada, kes on sada viljakamat autorit. --Hirvelaid (arutelu) 22. september 2021, kell 12:47 (EEST)

text: Arvatavasti peab Avjoska silmas, et valdavalt on siin vähemaktiivsed kasutajad, samas puudub hulk aktiivsemaid kasutajaid, kes on samuti omajagu enda tehtud fotosid üles laadinud. Sellepärast tundub see "meie fotograafid" praegu mõneti küsitav küll. Ma saan aru, et need on kasutajad, kes teevad tehnililiselt õnnestumaid pilte või kes on seotud WMEE projektidega vmt, aga kelle puhul pole samas ilmne, et nad esindavad seetõttu fotograafidena Vikipeediat või selle kogukonda. Kui siin oleks lihtsalt kasutajad, kelle (häid) pilte eesti Vikipeedias palju kasutatakse, siis ei tarvitseks piirduda Eestist pärit kasutajatega.

text: Kui need on kasutajad, kelle pildid satuvad sagedamini esilehele, siis võib-olla oleks selgem pealkiri "Nädala piltide autorid" vmt. Pikne 22. september 2021, kell 16:20 (EEST)
replies: text: :: kohalike fotograafide kohta olen ma aastaid statistikat korjanud. See esimene tabel on muidugi üle kõigi keeleversioonide ja puhtalt eestikeelse Vikipeedia vaatamine annaks natuke teise tulemuse. Täpsemalt siis sellise järjekorra: WikedKentaur, Kruusamägi, Iifar, Quibik, Pikne, Flying Saucer, Avjoska, Sillerkiil, Kynnap, Dmitry G, Loodushuviline, Epp, HendrixEesti, Aleksander Kaasik, PjotrMahh1, Marko.Eesti, RobertRSMN, Athanasius Soter, Geonarva, Vamps, Amadvr ja Vaido Otsar (seejuures esimesed on järgmistest väga-väga kaugele eest ära rebinud ja tagumiste puhul on vahed väga väikesed).
replies: text: ::Antud juhul huvitavad meid ikka need Eesti inimesed, kes Vikipeediasse panustavad ja mitte Saksamaa, USA või Venemaa fotograafid, kelle loomingut samuti palju Vikipeedias (sh siinses keeleversioonis) kasutatakse. Kas need inimesed peavad olema väga aktiivsed eestikeelses Vikipeedias? Tegelikult mitte, sest tegu on fotograafidega ning selle materjali kogumiseks on meil eraldi keskkond. Eestikeelse Vikipeedia aktiivsemad kasutajad reeglina aga fotosid ei lisa ja seepärast nad ka siit vastu ei vaata.

text: ::Siin jäävad hetkel välja ka kasutajad nagu Quibik, Flying Saucer, WikedKentaur ja Pikne, kes on pigem lisanud teist laadi sisu (nt Quibikul on palju ikoone ja nende kasutus on oluliselt aktiivsem teistes keeleversioonides; WikedKentari populaarseim sisu on aga Eesti maakondade kaardid (näide) ning lipud ja vapid, mis ei lähe fotode alla). Kuigi nimetatutest WikedKentaur isegi klassifitseeruks siia loendisse, siis ta ise eelistas mitte mainitud saada, kui temaga sel teemal kunagi suhtlesin. Samuti jääb siit välja üks inimene, kes soovis rohkem anonüümseks jääda ning lõpetas on tegevuse Vikipeedias.

text: ::Fotode ja mistahes ikoonide jms eristamine on tegelikult keeruline. Ehk kui hakkaksime vaatama, et kelle loomingut on nö eestikeelses Vikipeedias enam, siis võiks nt võita kasutaja Saibo, kes lisas viimase versiooni sellest punasest punktist, või kõrgele jõuda kasutaja Tcfc2349, kes lisas nt juhtumisi selle kujutise olümpialipust (mil on ainuüksi ise siin u 800 kasutust). Kõik see ei puutut aga mitte kuidagi fotondusse ning on meie seisukohast üsna irrelevantne.

text: ::Kui vaatame lähemalt neid nimekirju, siis needsamad nädala piltide autorid on ühtlasi ka ühed aktiivsemad pildilisajad. Seejuures ei ole siin esindatud sugugi kõik korduvalt nädala pildini jõudnud autorid: on ju ka hulgaliselt neid, kes pole lisanud piisavalt fotosid, et siia nimekirja pääseda. Meenutan, et seatud kriteeriume on kaks: kvaliteet (vähemalt üks FP) ja kvantiteet (lisanud kokku üle 100 meediafaili). Ivo (arutelu) 22. september 2021, kell 19:08 (EEST)
replies: text: :::Väga põhjalik ja ammendav vastus. Aitäh! --Hirvelaid (arutelu) 22. september 2021, kell 21:22 (EEST)

text: :: Jah, miks mitte püüda tõsta esile just fotograafe. Aga praegusel kujul jääb siit minu meelest kergesti mulje, et me ei väärtusta kaastööd kasutajatelt, kes on küll lisanud palju enda tehtud fotosid, aga millest ükski pole tehnilselt kvaliteedilt eeskujulikuks tunnistatud. Samas illustratiivse materjalina võivad ühe kasutaja tehniliselt vähemkvaliteetsed fotod artiklites olla kokkuvõttes märksa väärtuslikumad kui teise kasutaja eeskujulikud ilupildid (eriti kui need on tuntumatest objektidest, millest on niigi saadaval palju illustratsioone, või sisuliselt väheütlevad loodusvaated).

text: :: Neid siin vikis aktiivseid kasutajaid, kes on lisanud kümneid või sadu enda tehtud fotosid, on minu meelest ikka omajagu. Mõned loetlesid eespool, hulk kasutajaid nagu Geonarva või Mona (Mona-Mia) on sul vist arvestusest välja jäänud. Mõne kasutaja lisatud fotodest on raskem ülevaadet saadata, kui need olid alul siin, aga on hiljem Commonsisse laadidud kellegi teise konto alt.

text: :: Veidike veider ju on, kui meie (Vikipeedia kasutajate?) seast esile tõstetud fotograafidest suurem osa pole Vikipeedias kunagi kuigi aktiivsed olnud ning samal ajal hulk fotograafe aktiivsete kasutajate seast jääb nimetamata. Kui ka ei pääse kõik nädalapiltnikud siia, aga 56% nädala piltidest on siiski nende valitud autorite tehtud, nagu ütlesid, siis kokkuvõtvalt oleks "Nädala piltide autorid" minu meelest ikkagi selle fotograafide valiku kohta lehe praegusest pealkirjast märksa täpsem ja selgem. Võib-olla võiks olla ka "Eesti eeskujulike piltide autorid" või midagi umbes sellist.

text: :: Tunnustada või esile tõsta muidugi võib iseenesest kõiki autoreid, kelle töid Vikipeedias leidub, ka neid kellel polegi kontot. Pikne 22. september 2021, kell 22:01 (EEST)

text: Näiteks Commonsis on lehed "Meet our photographers" ja "Meet our illustrators" ehk ongi erinevaid kategooriaid. Samamoodi võib nt eestikeelses Vikipeedias esile tõsta neid, kes on teinud enam muudatusi või näiteks loonud enim artikleid. Osaliselt need kaks mainitud kategooriat küll kattuvad, aga sugugi mitte täielikult (ning kindlasti ei kata need kõiki panustamise viise). On küllaga veel kategooriad: nt kelle nimel on enim administratoorseid tegevusi (lehekülgede kustutamisi jms). Ei ole selliseid absoluutseid parameetreid, mille alusel mistahes kasutajaid järjestada. Keegi on panustanud ühes valdkonnas ja keegi teine hoopis teises, kuid pole sellist ühisnimejat, mis objektiivselt kõike seda kataks. Antud juhul on eile tõstetud eelkõige fotograafe, aga see ei tähenda, et Vikipeedias kasutataks illustratiivse materjalina ainult fotosid või et fotograafe saaks objektiivselt üheainsa parameetri alusel järjestada. Ivo (arutelu) 23. september 2021, kell 05:32 (EEST)
replies: text: : Kordan, et ma ei näe probleemi selles, et esile tõstetakse just fotograafe. Kriteeriumid ka iseenesest võivad sellised olla. Mõnetist dissonantsi tekitab selle juures vaid lehekülje praegune pealkiri.

text: : Commonsi "Meet our photographers" minu meelest pole siia hästi üks ühele ülekantav. Eestikeelene Vikipeedia pole ju pildipank Eesti piltidele ega muidu eeskätt pildipank. Pikne 26. september 2021, kell 17:27 (EEST)
replies: text: :::"Meet our photographers" on "Kohtu meie fotograafidega" aga kui inklusiivne see on? Commons on jah pildipank, aga kui vaatame sealt lähemalt, siis seal lehel on, et: "Each photographer on this page has contributed at least 10 of our Featured Pictures." See on väga-väga karm kriteerium (selle ekvivalent oleks see, kui teeksime siin lehe "Kohtu meie artikliloojatega" ning loetleksime ainult neid inimesi, kes on vähemalt kümne hea artikli või A-klassi artikli põhiautorid ja neid inimesi on teadupärast ainult mõned). Eestis on meil selliseid inimesi lausa 5, kes on lisanud vähemalt kümme FP-d, aga enamuses riikides on neid 0 ja vaid üksikutes üle viie. Seejuures, viimati kui otsisin, oli vähemalt üks FP kirjas meil 32-l pildilisajal ning neid eliitpildilisajaid oli üks iga siitmailt lisandunud 52 FP kohta (ehk kui laiemas maailmas ei oleks just asi väga erinev, siis võiks eeldada terve maailma peale umbkaudu 287 inimest, keda saaks üldse mainida nende fotograafide ja illustraatorite lehtedel kokku). Niisiis võib üsna kindlalt väita, et see "Meet our photographers" jätab kõrvale 99,99% kõigist Commonsi pildilisajatest ja isegi kuskil 85% neist, kes on lisanud vähemalt ühe eeskujuliku pildi (mis on meil siin kriteeriumiks). Ehk see lehekülg siin on pm samanimeline aga väga oluliselt leebemate kriteeriumitega. Seega jääb see kriitika mulle täiesti arusaamatuks.
replies: text: :::Me ei korja pilte eestikeelsesse Vikipeediasse, aga see ei tähenda, et Eestist tehtud pildi ei ole Vikipeediale olulised. Eelkõige on neid pilte teinud siinsed fotograafid. Kui aga eestikeelses Vikipeedias aktiivselt tegutsevaid inimesi teame niigi, siis fotograafid jäävad suuresti peitu, sest nende tegevus on suunatud teise keskkonda. See aga ei tähenda, et nende panus ei oleks oluline eestikeelse Vikipeedia illustreerimisel või teiste keeleversioonide varustamisel Eestis tehtud piltidega. Selle lehe eesmärk siin on välja tuua, et kes on need meie parimad fotograafid. Nõnda võib väita, et siin on vajadus sellise lehe järgi hulga suurem, kui Commonsis tolle lehe järgi (sest me siin ju teame, et kes on need kõige usinamad artikliloojad/muudatuste tegijad/administreerijad just nagu Commonsis teatakse, et kes on kõige usinamad pildilisajad). Kõneleb sellest ka asjaolu, et mõned kuulevad neist inimestest siin lehel esimest korda. See ei tähenda aga, et need isikud on väheolulised, vaid seda, et nende tegevust pole siin märgatud, mis on aga kerge juhtuma, kui fotograafid on pagendatud Commonsisse. Ivo (arutelu) 27. september 2021, kell 10:43 (EEST)
Iseenesest on ju täitsa olemas leht ka kõigi eesti vikifotograafide esiletõstmiseks – Kategooria:Eesti vikifotograafid – aga sinna pole miskipärast neid eriti palju lisatud Sillerkiil (arutelu) 11. november 2021, kell 09:38 (EET)

text: Ma ei teadnudki. Küllap seda annab täiendada. Võiks selle kategooria mainimise panna ka siinse artikli "Vaata ka" alla. Siis ei tulnuks selle olemasolu mulle üllatusena. – Hirvelaid (arutelu) 11. november 2021, kell 13:44 (EET)
replies: text: :See kategooria (mille tekitasin tegelt juba 2019) koondab jälle ainult neid inimesi, kelle kohta on reaalselt vikiartikkel. Samas on meil ka :Kategooria:Kasutajad, kuhu alla saab alajaotusi lisaks teha ja kasutajalehekülgi koondada. Samuti võib täiendavaid lehekülgi juurde teha. Nt järgmine suvi saab eestikeelne Vikipeedia 20 ja siis püüaksin selleks kokku panna ühe avaliku mahukama [statistika]lehekülje, mis koondaks teavet kõigi olulisemate panustajate kohta viimase 20 aasta jooksul. Ivo (arutelu) 11. november 2021, kell 17:43 (EET)
replies: text: ::Millal oodata? :) – Hirvelaid (arutelu) 22. detsember 2022, kell 08:18 (EET)
replies: text: :::Igaüks võib lisada enda kasutajalehele üsna mistahes kasutajakategooriaid. Kas need ka tõele vastavad on küll omaette küsimus. Selle jaoks on ka sellised vähe üldisemad leheküljed, et esindada seda kõrvaltvaataja pilku.

text: :::See statistikaleht oli: Vikipeedia:20.

text: :::Mis puutub vikifotograafide kategooriat, siis ega meil lõputult palju neid fotograafe polegi (sh pole iga pildilisaja veel fotograaf). Ivar Leidus küll vääriks oma vikiartiklit. Ja seal top 20 pildilisaja loetelus on ka kaks inimest, kellest tegelikult on vikiartiklid olemas... kus küll nende panust Vikipeedia edendamisse ei mainita. Ivo (arutelu) 22. detsember 2022, kell 20:40 (EET)

message: Eespool on kirjas: Antud juhul huvitavad meid ikka need Eesti inimesed, kes Vikipeediasse panustavad ja mitte Saksamaa, USA või Venemaa fotograafid, kelle loomingut samuti palju Vikipeedias (sh siinses keeleversioonis) kasutatakse.
Aga kui on selline juhtum: võõramaalane külastab Eestit, teeb siin üle saja pildi, laeb kõik need Commonsisse ja siis veel ise (!) lisab need pildid etwiki artiklitesse (redigeerimiste arv üle saja). Pildid on hea kvaliteediga, lausa viis Eestis tehtud pildist valitakse Commonsis eeskujulikuks. Mulle tundub, et tänu sellisele panusele oleks ta nagu väärt olema "meie fotograaf" või midagi sellesarnast. – Hirvelaid (arutelu) 21. detsember 2022, kell 21:05 (EET)
replies: text: Wikimedia Commonsis veel 6 Eestis tehtud eeskujulikku pilti (2012), mille autoriks Poco a poco, 3 Eestis tehtud eeskujulikku pilti (2017), mille autor on Charles J Sharp, ja 8 Eestis tehtud eeskujulikku pilti (2022), mille autoriks on A.Savin. Aga meil pole eriti mõtet seda asja liiga keeruliseks ajada. Ivo (arutelu) 21. detsember 2022, kell 21:08 (EET)
thread_title: Võõramaalaste panus